கேள்வி: உலக நினைவுப் பதிவேடுத் திட்டம் - உலக நினைவுப் பதிவேட்டுத் திட்டம் பற்றி நீங்கள் என்ன அறிந்துள்ளீர்கள்?
பதில்: உலக நினைவுப் பதிவேடு என்பது கையெழுத்துப்படிகள், வாய்மொழி மரபுகள், ஒலி-காட்சிப் பொருட்கள், நூலகம், காப்பக சேகரிப்புகள் போன்ற உலகளாவில் முக்கியத்துவம் வாய்ந்த சிறந்த ஆவண மரபுகளைக் கொண்ட பட்டியலாகும். இது பன்னாட்டு ஆலோசனைக் குழுவின் பரிந்துரையின் பேரில் ஐக்கிய நாடுகள் கல்வி, அறிவியல், பண்பாட்டு நிறுவனம் அங்கீகரிக்கப்பட்ட ஆவண பாரம்பரியப் பட்டியலாகும். இதற்கான தேர்வு அளவு கோள்களாக "உலக முக்கியத்துவம் மற்றும் சிறந்த உலகளாவிய விழுமியம்" என்பவை உள்ளன. இந்த மரபுகள் குறித்த விழிப்புணர்வை ஏற்படுத்துவதோடு, இந்தப் பதிவேட்டுத் திட்டத்திற்கு நிபுணர்களை அழைப்பதன் மூலம் அதன் பாதுகாப்பு, எண்ணியல் மயமாக்கல், பரப்புதலை மேம்படுத்துவதையும் நோக்கமாகக் கொண்டுள்ளது. பதிவேட்டில் அடையாளப்படுத்தப்பட்ட பொருட்களைப் பற்றிய தகவல்களை பரந்த அளவில் அணுகுவதற்கும் பரப்புவதற்கும் இந்தத் திட்டம் தொழில்நுட்பத்தைப் பயன்படுத்துகிறது. பன்னாட்டுப் பதிவேட்டில் முதன் முதலில் 1997 இல் ஆவணங்கள் அடையாளப்படுத்தப்பட்டன. பதிவேட்டில் உள்ள பல்வேறு பண்புகளில் கிராமிய இசை பதிவுகள்; பண்டைய மொழிகள் மற்றும் ஒலியியல் (மொழியியல்) ; சமய மற்றும் சமயச்சார்பற்ற பழைய கையெழுத்துப் பிரதிகளின் எச்சங்கள்; இலக்கியத்தில் புகழ்பெற்ற ஜாம்பவான்களின் கூட்டு வாழ்நாள் படைப்புகள்; அறிவியல் மற்றும் இசை; மைல்கல் திரைப்படங்கள் மற்றும் குறும்படங்களின் பிரதிகள்; உலகின் அரசியல், பொருளாதாரம் மற்றும் சமூக நிலையில் ஏற்பட்ட மாற்றங்களை ஆவணப்படுத்தும் பொருட்கள் ஆகியவை அடங்கும். 2025 ஏப்ரல் நிலவரப்படி, பன்னாட்டுப் பதிவேட்டில் 570 ஆவண பாரம்பரியப் பொருட்கள் பொறிக்கப்பட்டுள்ளன.